Vloot op soek na nog duikersArgieffoto (Foto: FIRST online/Pixabay) Die Suid-Afrikaanse Vloot sal die land deurkruis in ŉ soektog na nog moontlike duikers. Die werwingsveldtog duur van Maandag tot 30 Mei 2023 voort. “Duikers is ŉ integrale deel van sendings en operasies van die Suid-Afrikaanse Vloot. Hul waardevolle funksie sluit onder andere in onderwater- en kusverkenning, soek-en-redding, ontruiming, sloping en herwinningsoperasies,” sê kapt. Prince Tshabalala, woordvoerder van die SA Vloot. Dit is nie ŉ gewone werwingsoefening nie, maar ŉ teikengeoriënteerde soektog wat daarop gemik is om duikerkandidate vir die SA Vloot te werf. Die volgende kriteria is van toepassing: Voornemende kandidate moet hul baaibroek saambring en oefenklere aanhê (T-hemp, kortbroek en hardloopskoene), aangesien die keuring ook fisiese opleiding en wateraktiwiteit sal insluit. Vir wateraktiwiteit al kandidate 300 meter vryslag moet swem, 50 meter moet snorkel, 50 meter met ŉ duikmasker vol water, 25 meter onderwater swem en 50 meter met ŉ gewiggordel swem. Vir fisiese aktiwiteit sal die kandidate 2,4 km binne 13 minute moet hardloop, 40 opstote kan doen, 50 opsitte en sewe optrekke. Suksesvolle kandidate sal ook onderwerp word aan ŉ werwingsproses deur menslike hulpbronne en sal deel vorm van die 2024-opname vir die weermag se vaardigheidsontwikkeling. Die werwingsproses sal landswyd by verskeie lokale plaasvind: Gauteng Vrystaat Noord-Kaap Noordwes Limpopo Mpumalanga KwaZulu-Natal Oos-Kaap Wes-Kaap